930 Schönbaoh. 



naht iint tag von uns stsetechlichen volbräht und öf g-eben ^ 

 an dem jungisten tage, so wirt uns von got daz Ion gegeben 

 daz er hat gelobt sinen dieneren, daz nie dechain öge gesach, 

 noch 6r gehorte, noch in menschen herce chom, daz got beraitet 

 hat den di in lieb habent. Diu werchgadem ^ da man daz allez 

 inne wurchen sol, daz sint des chlosters sperresal ^ unt diu 

 stsete •^ in der samnunge. 



(11^) V. Von der gehorsam. 



Der erste gi'äd der dimüt ist diu gehorsam an twäl. Diu 

 gecimpt den wol di niht lieber habent den unseren herren 

 Christ. Durch daz hailige dienst daz si gelobt habent unt 

 durch der helle weice,^ zehant so in von ir meroren iht wirt 

 gebotten, so entwälent si niht mit den werchen, sam ez von 

 got gebotten sei.^ von den sprichet got ,Dü er mich gehörte, 

 du gehorsampt er mir*.' und spricht aver zu den lereren ,Der 

 euch höret der hört mich'. Dar umb lazent dise zehant ir 

 aigen willen und ir dinch under wegen, unt sä mit ledigen 

 banden lazent ir werch under wegen unt volgent der stimme 

 des der ir gebieter ist mit nächwentigem fuze der gehorsam, 

 imd volchoment also mit ain ander schier in ainer weile in 

 gotes vorhten baidiu des maisters vor gesprochniu gebot unt 

 des jungers durnohtiu werch. Den zu dem ewigen leben 

 ger ist di habent sich dar umbe zu dem wege von dem got 

 sprichet ,Der wech ist enge der zu dem leben laitet*, daz si 

 niht leben nach ir willen noch nach ir girde und ir gelust 

 niht gehorsam sint, unt daz si in den chlosteren wesen unt ^ 

 da gerent si daz ir di abte phlegen.^ (H^) -^^^ zweivel dise 

 volgent der rede di unser herre sprichet ,Ich enpin da zu nicht 

 chomen daz ich mein willen tu, sunder des der mich hat gesant^ 

 Diu selbeu gehorsam wirt aver danne got genem unt den leuten 

 süz, ob man si tut äne vorhte noch trächlichen noch lazlichen 

 noch mit murmeln noch mit antwurt des ubelen willen, wan 

 diu gehorsam di man den meroren erbeutet diu wirt got er- 



1 geantwurt c ^ stat c ^ sloz c * stcetichait c ^ die forcht c. 

 ^ ist ez getan als in von got sey enpotten c ^ wart ir mir gehorsam c 

 ^ unt unterpuug'iert von c ^ i^ dgf aht vor sey c 



